Código Emperador

Código emperador é un filme franco-español de suspense producido por Vaca Films, dirixido por Jorge Coira e escrito por Jorge Guerricaechevarría. Está protagonizado por Luís Tosar, Alexandra Masangkay e Georgina Amorós, entre outros.

Emitiuse en galego pola TVG o luns 6 de novembro de 2023. A dobraxe dirixiuna Charo Pena e o texto traduciuno Manuel Arca.

 Sinopse 
Thriller de intriga que entra na cara máis oculta da realidade sociopolítica española e ambientado nas altas esferas do poder e a espionaxe, no que o protagonista se mergulla nos recunchos dun sistema no que as aparencias son enganosas, a mentira está á orde do día e a chantaxe é a mellor moeda de cambio. Juan (Luís Tosar) traballa para os servizos secretos. Co fin de ter acceso ao chalé dunha parella implicada no tráfico de armas achégase a Wendy (Alexandra Masangkay), a asistenta filipina que vive na casa e establece con ela unha relación que se irá volvendo cada vez máis complexa. En paralelo, Juan realiza outros traballos non oficiais para protexer os intereses das elites máis poderosas do país, que agora puxeron os seus ollos en Ángel González, un político aparentemente anódino cuxos trapos sucios deberá buscar ou inventar coa axuda de Marta (Georgina Amorós), a filla dun recoñecido actor.

 Personaxes 
 Luís Tosar como Juan
 Alexandra Masangkay como Wendy
 Georgina Amorós como Marta
 Denís Gómez como Ángel
 Laura Domínguez como Ana
 Miguel Rellán como Galán
 María Botto como Charo
 Fran Lareu como Chema
 Santi Prego
 Juan Carlos Vellido como Azcona
 Arón Piper como Fernando
 Ayax Pedrosa como Goyito

 Produción 
A película é unha produción de Vaca Films e Proyecto Emperador AIE, en coprodución con Playtime, coa participación de RTVE, Netflix, TVG e co apoio de ICAA (Ministerio de Cultura), Agadic e Programa Media. En España está distribuída por por A Contracorriente Films, mintres que a distribución internacional corre a cargo de Netflix.

 Rodaxe 
A rodaxe comezou en abril de 2021 e levou a cabo en cidades como Bilbao, Madrid, A Coruña, Budapest e A Habana.

 Notas 

Categoría:Filmes de 2022
Categoría:Filmes en lingua castelá
Categoría:Filmes de España
Categoría:Filmes de Francia
Categoría:Filmes dirixidos por Jorge Coira
Categoría:Filmes de Vaca Films
Categoría:Filmes ambientados en España
Categoría:Filmes rodados en Galicia
Categoría:Filmes rodados en Madrid
Categoría:Filmes rodados en Budapest
Categoría:Filmes rodados en Panamá
Categoría:Filmes de 2022 con versión en galego